Diari Oficial de la Generalitat Valenciana


Sumari del DOGV 9961, del 21-10-2024 (2024/10455)

RESOLUCIÓ de 9 setembre de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de Mercedes Sorribes Bellmunt i Manuel Lago Galindo. ABI 268/2018.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10283

CVE
:   FGGC-P-0527-29025

Data del document
:   09-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

*Antecedents de fet*

Mitjançant escrit presentat per l'Ajuntament de Torrent, es van comunicar a esta conselleria les defuncions, el 8 de novembre de 1996 i sobre el 23 de març de 1999, de Manuel Lago Galindo i Mercedes Sorribes Bellmunt, respectivament, tots dos sense haver atorgat testament.

En l'escrit s'esmenta la societat de guanys dels causants. Tenint en compte que Manuel Lago Galindo mor sense testar abans que la seua dona, esta és hereua legítima dels seus béns, d'acord amb el que disposa l'article 943 del Codi Civil, per tant, s'entén dissolta la societat de guanys amb la mort d'un dels cònjuges.

No consta acceptació ni repudiació a l'herència de Manuel Lago Galindo per part de Mercedes Sorribes Bellmunt. No consta l'existència d'altres persones amb millor dret a esta.

Amb data 28 de maig de 2018, el director general del Sector Públic, Model Econòmic i Patrimoni va firmar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.

Amb data 13 de juny de 2018, el director general del Sector Públic, Model Econòmic i Patrimoni va firmar resolució de terminació d'investigació prèvia i incoació de l'expedient de declaració administrativa d'hereus abintestat dels causants més amunt esmentats, el qual es va publicar en el DOGV de 3 d'octubre de 2018 i va ser exposat en el tauler d'edictes de l'Ajuntament de Torrent del 21 de juny al 23 de juliol de 2018.

Queda acreditat l'empadronament de tots dos cònjuges a l'Ajuntament de Torrent.

Amb data 19 de maig de 2021, es remet una proposta de resolució d'acceptació de l'herència dels causants a l'Advocacia General de la Generalitat, per a l'emissió d'un informe preceptiu d'acord amb el que disposa l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.

Amb data 1 de juny de 2021, es rep l'esmentat informe, la consideració jurídica tercera del qual posa de manifest que el procediment ha caducat, d'acord amb el que disposa l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.

Amb data 16 de juny de 2021, la directora general del Sector Públic i Patrimoni firma la resolució per la qual es declara la caducitat del procediment.

Amb data 17 de juny de 2021, la directora general del Sector Públic i Patrimoni firma l'acord d'incoació per a iniciar un nou procediment de declaració de la Generalitat com a hereua abintestada de Manuel Lago Galindo i Mercedes Sorribes Bellmunt, per no haver-se produït la prescripció.

Tal com establix l'article 8 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, una còpia de l'acord es remet en data 23 de juny de 2021 per a exposar-la a l'Ajuntament de València, lloc de defunció de Manuel Lago Galindo, i a l'Ajuntament de Torrent on estaven empadronats els causants i va morir Mercedes Sorribes Bellmunt.

En data 26 de juliol de 2021 es rep un certificat de l'Ajuntament de València en el qual informen que l'edicte ha estat exposat des del 25 de juny fins al 26 de juliol de 2021.

Quant a la publicació de l'edicte a l'Ajuntament de Torrent, en data 17 de novembre de 2023 i, després de reclamació per part del servici d'herència abintestat, remeten certificat d'exposició en el tauler d'edictes d'eixe Ajuntament des del 6 de juliol fins al 6 d'agost de 2021.

Amb data 15 de desembre de 2023, el director general de Patrimoni firma la resolució per la qual es declara la caducitat del procediment.

El 29 de febrer de 2024 es va dictar un nou acord d'incoació, publicat en el *Diari Oficial de la Generalitat Valenciana*  el 16 d'abril de 2024, en el tauler d'anuncis de l'Ajuntament de València del 6 de juny al 8 de juliol de 2024, i en el tauler d'anuncis de l'Ajuntament de Torrent, del 22 d'abril al 22 de maig de 2024.

*Fonaments de dret*

En compliment del que preveu l'article 71 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en el que disposa la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.

En l'exercici de les competències que m'atribuïx l'article 14 del Decret 133/2023, de 14 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques,

RESOLC

*Primer*

Declarar a la Generalitat hereua de Manuel Lago Galindo i Mercedes Sorribes Bellmunt i adjudicar-se els béns i drets de l'herència, una vegada seguides les recomanacions previstes en l'informe de l'Advocacia General de la Generalitat.

*Segon*

Acceptar l'herència dels causants, a benefici d'inventari, integrada pels següents béns:

Finca de Torrent número 26610, vivenda planta baixa, carrer de Santa Llúcia, número 33, inscrita en el Registre de la Propietat número 1, de Torrent, tom 2271 de l'arxiu, llibre 632 de Torrent, foli 218.

No s'han localitzat més béns de l'herència.

*Tercer*

Publicar esta resolució en el *Diari Oficial de la Generalitat Valenciana*  i en la pàgina web d'esta conselleria.

*Quart*

Procedir a la presa de possessió dels béns i drets dels causants, així com a la seua administració i conservació.

*Quint*

Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.

En el cas del bé immoble que integra el cabal relicte, procedir a alienar-lo.

*Sext*

Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i els gastos pagats o per pagar, entre els quals figurarà el premi per denúncia, si és procedent.

Contra la present resolució, que no posa fi a la via administrativa, i de conformitat amb el que establixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar a partir del dia següent al de la recepció d'esta notificació.

Si, després d'haver transcorregut tres mesos des del dia següent al de la interposició del recurs d'alçada, no s'ha resolt, es podrà entendre que ha sigut desestimat i interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.

Tot això, sense perjuí que es puga exercitar qualsevol altre recurs o acció que es considere oportú.

  

València, 9 de setembre de 2024

Antonio Joaquín Woodward Poch

Director general de Patrimoni